SAMCO เผยงบฯ Q3/58 กำไรเพิ่มขึ้นกว่าเท่าตัว
SAMCO เผยงบฯ Q3/58 กำไรเพิ่มขึ้นกว่าเท่าตัว โดยงบฯ Q3/58 มีกำไรสุทธิ 48.47 ลบ. เพิ่มขึ้น 118% จากปีก่อนที่มีกำไร 22.20 ลบ. ขณะที่ งวด 9 เดือนมีกำไร 53.51 ลบ. ลดลง 4% จากปีก่อนที่มีกำไร 55.49 ลบ.
11 พ.ย. 2558

บริษัท สัมมากร จำกัด (มหาชน) หรือ SAMCO รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 48.47 ล้านบาท หรือมีกำไรสุทธิ 0.08 บาทต่อหุ้น เพิ่มขึ้น 118% จากช่วงเดียวกันของปีก่อนที่มีกำไรสุทธิ 22.20 ล้านบาท หรือมีกำไรสุทธิ 0.04 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 53.51 ล้านบาท หรือ 0.09 บาทต่อหุ้น ลดลง 4% จากช่วงเดียวกันของปีก่อนที่มีกำไรสุทธิ 55.49 พันล้านบาท หรือ 0.09 บาทต่อหุ้น
โดยผลการดำเนินงวด 3 เดือนที่มีกำไรเพิ่มขึ้นมาจากธุรกิจขายอสังหาริมทรัพย์ โดยแบ่งเป็นรายได้เพิ่มขึ้นจากอาคารชุดจำนวน 125.02 ล้านบาท และรายได้เพิ่มขึ้นจากบ้านเดี่ยวจำนวน 67.01 ล้านบาท